ເຫດລະເບີດຢູ່ສະຖານີລົດເມ ທີ່ຟີລິບປິນ
ມີນຶ່ງຄົນເສຍຊີວິດ ແລະບາດເຈັບ 2 ຄົນ ໃນເຫດການວາງລະເບີດ ຢູ່ສະຖານີລົດເມ ໃນເມືອງ Carmen.
ຕໍາຫລວດໃນພາກໃຕ້ຂອງຟີລິບປິນກ່າວວ່າ ລະເບີດລູກນຶ່ງໄດ້ແຕກຂຶ້ນທີ່ສະຖານີລົດເມໂດຍ ສານແຫ່ງນຶ່ງ ໃນວັນຈັນມື້ນີ້ ເຮັດໃຫ້ປະຊາຊົນເສຍຊີວິດໄປຄົນນຶ່ງ ແລະໄດ້ຮັບບາດເຈັບອີກ 2 ຄົນ ທາງການເວົ້າວ່າ ລະເບີດທີ່ແຕກຂຶ້ນຢູ່ສະຖານີເຂດເມືອງ Carmen ໃນແຂວງ Cotaba- to ເໜືອ ໄດ້ເຮັດໃຫ້ 2 ຄົນທີ່ຢູໃນລົດບັສໄດ້ຮັບບາດເຈັບ ແລະອີກຄົນນຶ່ງທີ່ຢືນຢູ່ໃກ້ໆ ນັ້ນ ທີ່ເປັນໜຸ່ມນ້ອຍໄວລຸ້ນ ອາຍຸ 17 ປີ ຊຶ່ງຜູ້ກ່ຽວໄດ້ຮັບບາດເຈັບສາຫັດ ແລະໄປເສຍ ຊີວິດ ໃນເວລາຕໍ່ມາທີ່ໂຮງໝໍ ຕໍາຫລວດກ່າວວ່າ ພວກເຂົາເຈົ້າກໍາລັງສືບສວນເບິ່ງຄວາມອາດສາມາດເປັນໄປໄດ້ທີ່ວ່າ ໜຸ່ມໄວ 17 ປີຄົນນີ້ ອາດເປັນຜູ້ວາງລະເບີດກໍເປັນໄດ້ ເຫດລະເບີດດັ່ງກ່າວເກີດຂຶ້ນໃນເວລາບໍ່ຮອດ 1 ເດືອນ ຫລັງຈາກວັດຖຸລະເບີດລູກນຶ່ງໄດ້ ແຕກຂຶ້ນຢູ່ໃນລົດເມໂດຍສານຄັນນຶ່ງໃນແຂວງດຽວກັນ ຊຶ່ງໄດ້ເຮັດໃຫ້ປະຊາຊົນເສຍຊີວິດ ໄປ 10 ຄົນ ພາກໃຕ້ຂອງຟີລິບປິນແມ່ນເປັນບ່ອນຢູ່ອາໄສຂອງພວກລັກຈັບໂຕຜູ້ຄົນ ກຸ່ມແກ໊ງຍັກ ຍອກເອົາເງິນ ແລະພວກມຸສລິມທີ່ໄດ້ກໍ່ການກະບົດ ເປັນເວລາຫລາຍທົດສະວັດມາແລ້ວ